ओ पुट्टेआ ते इक बड़ा शैल कपाऊ दा बूटा बनी गेआ ते लगा दिनों दिन बदन ते आदी छा इन्नी होई जे सारे ग्रां दे लोक लगे आई शामा बौना कपा उसगी इन्नी लग्गी जे सारे पिंडै दो लोके गी मजूरी प लाइयै ओ चुनी ते फी ओदो बनोआए चार खाने कपड़े दो थान प केई हजारा थान। मालकदी मरजी इक राती चोर पे ते सारे गै थान चुराई लेई गे। पुलसा ने बडी लाहद लाई तलाश कीती पर कुतै पैरा खुरा नई लब्बा। अज्ज में उस्सै कपड़े दे टल्ले थोआड़े दोआले दिक्खे न। आखो तुसें गै ओ थान चराए दे न। मि दस्सो भला में के गल्ल झूठ आखी ऐ। ठग्ग दोमें ला जबाब होए जे गलान सच्च ऐ गल्ल तां इन्नें थानें दा मूल्ल कुत्थों दे न। जे आखन झूठ ऐ तां अपनी लटी पटी दा जबाब हुन्दा ऐ। दौने सोचियै खीर गलाया भैने ए तेरी गल्ल दना बी सच्च नई अस नी मन्नदे ते उनें जे किज उन्दै कोल हा ओदै अग्गें धरेआ ते झित्थें होए दे घरै गी टुरे ते ओ तरखानी मुड़ीं अपनै घर पुज्जी हुन ओ बी पैसे आली ही ओदी चतराई पर ओही साक्कन हरान होई ते अपनी भुल्ल ते बदसलूकी पर पशेमान ते बड़े हिरखै ने रौह्‌न बौन लगिया।